หุ้นโซลปิดบวก 0.07% นลท.คลายวิตก Brexit
หุ้นโซลปิดบวก 0.07% นลท.คลายวิตก Brexit
17 มิ.ย. 2559

ดัชนีคอมโพสิตตลาดหุ้นเกาหลีใต้ปิดบวกในวันนี้ เนื่องจากนักลงทุนคลายความวิตกกังวลเกี่ยวกับประเด็นอังกฤษแยกตัวจากสหภาพยุโรป (Brexit) อย่างไรก็ตามตลาดปรับตัวขึ้นในกรอบจำกัดท่ามกลางกระแสความกังวลที่มีต่อเศรษฐกิจโลก ขณะที่เงินวอนอ่อนค่าเมื่อเทียบดอลลาร์สหรัฐ
ดัชนีคอมโพสิตตลาดหุ้นเกาหลีใต้ (KOSPI) เพิ่มขึ้น 1.41 จุด หรือ +0.07% ปิดที่ 1,953.40 จุด โดยมีปริมาณการซื้อขายปานกลาง 478.81 ล้านหุ้น มูลค่า 4.42 ล้านล้านวอน (3.78 พันล้านดอลลาร์) โดยมีหุ้นบวกมากกว่าหุ้นลบในสัดส่วน 440 ต่อ 372
อังกฤษระงับการรณรงค์หาเสียงเรื่องการลงประชามติว่าอังกฤษจะออกจากสหภาพยุโรปหรือไม่ (Brexit ) ที่วางแผนไว้ว่าจะจัดขึ้นในวันนี้ ภายหลังจากที่ โจ ค็อกซ์ สมาชิกสภานิติบัญญัติสังกัดพรรคแรงงาน ซึ่งเป็นพรรคฝ่ายค้านของอังกฤษเสียชีวิตการถูกยิงและแทงในเขตเลือกตั้งของเธอทางตอนเหนือของอังกฤษเมื่อวานนี้
 